Polisie soek ma in internasionale ontvoeringsaak | Maroela Media
Die polisie is op soek na Michelle Estran. (Foto verskaf deur die SA Polisie)
Die Wes-Kaapse polisie is op soek na die 46-jarige Michelle Estran nadat sy versuim het om ingevolge 'n hooggeregshofbevel by die Wellington-polisie aan te meld.
Kol. André Traut, polisiewoordvoerder, het gesê Estran se driejarige seuntjie is vermoedelik by haar.
"Estran oortree 'n hofbevel wat verband hou met 'n internasionale kinderontvoeringsaak en 'n lasbrief vir haar inhegtenisneming is uitgereik," het Traut gesê.
Enigiemand met inligting oor waar Estran haar moontlik bevind, word gevra om kol. Johan Barkhuizen te bel by 082 777 6380. Misdaadwenke kan ook by die polisie se Stop Misdaad-nommer by 08600 10111 of op die MySAPS-app aangemeld word.
In die nuus Michelle Estran ontvoer polisie Wes-Kaap
Vragmotor tref twee renosters
Enige mamma wat die wet oortree om haar kinders te beskerm. het goeie rede daarvoor!
Hierdie is een van daai dinge wat ek nog NOOIT kon verstaan nie! hoekom jag maak op 'n ma wat haar EIE kind by haar het? As sy hom goed versorg en lief is vir hom, hoekom dit wat God bymekaar gesit het, uitmekaar loop skeur? Ek kan net dink hoe verskriklik traumaties dit vir die ou seuntjie gaan wees. . .
Wou ek ook mos dieselfde gedink het. My opinie is dat die man in 'n ander land bly en dat hulle geskei is. Sy wou trek maar hy wou nie toestemming gee nie en is hy toe hof toe nadat sy "gevlug" het.
As ons polisie maar net soveel aandag aan plaaslike sake gegee het, dan was ons al baie beter af.
Maar nou ja, CR en kie het mos nodig om aan die wêreld te wys dat niks fout is in sy koningkryk nie.
Glo my, as ek weet iemand wil my kind ook van my af weghou, gaan hul my ook loop soek. Die kind is by sy ma, ek glo hy is veilig.. hemel wat gaan jul daai kind nie aandoen indien jul sy mamma toesluit nie.. nee wat vrou..hoop jy kry goeie skuiling.
Ek hoop die kindjie word vinnig gekry. Daar is mamma's wat nie die beste belang ter harte neem vir hul eie kinders nie. Ek is 'n stiefmamma en ongelukkig sit ek aan die ander kant van die draad wat ek moet toekyk hoe 'n biologiese mamma haar eie kind verniel. Maar as gevolg van die houding en standpunt wat mense inneem – dat NET mamma's die beste na hulle kinders kan kyk – is daar baie mense wat my en my man onder kruisverhoor plaas as ons met sielkundiges, prokureurs of maatskaplike werkers moet praat om sekere regsstappe te volg… Lees meer »